RESOLUCIÓN do 6 de novembro de 2007 pola que se convoca un curso sobre actualización anual na formación en desfibrilación semiautomática externa (Desa) para persoal non sanitario.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 16/11/2007

Dentro do programa de actividades que a Academia Galega de Seguridade Pública ten previsto realizar no ano 2007, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a convocatoria dun curso sobre reciclaxe na formación do uso de desfibriladores externos por persoal non sanitario, que deberá desenvolverse conforme as seguintes bases:
Primeira.-Obxectivos.
Actualización anual de coñecementos, que demostre o mantemento ou a actualización da capacidade para a utilización en condicións óptimas do desfibrilador polo persoal non sanitario, integrantes dos servizos de protección civil, segundo o artigo 14.2º do Decreto 99/2005.
Segunda.-Destinatarios.
Persoal integrante dos servizos de protección civil que dispoñan de equipamentos de desfibriladores externos e que realizasen hai máis dun ano o curso en desfibrilación semiautomática externa (Desa) para persoal non sanitario.
Terceira.-Desenvolvemento.
1. Prazas: trinta e dúas (32).
2. Duración: 4 horas lectivas.
3. Data: 18 de decembro de 2007.
4. Horario: das 16.00 ás 20.00 horas.
5. Lugar: sede da Academia Galega de Seguridade Pública; avda. da Cultura, s/n, no concello da Estrada.
Cuarta.-Solicitudes e prazo de inscrición.
1. A inscrición dos participantes é gratuíta.
2. O persoal que desexe participar nestes cursos deberá cubrir a solicitude que figura na páxina web
http://agasp.xunta.es
, ou enviar cuberta á máquina, ou con letra moi clara, a solicitude que figura no anexo.
3. O prazo para a presentación de solicitudes rematará o día 10 de decembro de 2007.
4. As solicitudes deberán estar asinadas polo/a responsable da correspondente unidade de protección civil e co selo desta, e, no caso de haber máis dunha solicitude do mesmo servizo, relacionadas por orde de preferencia. Estes requisitos serán indispensables para ser admitido no curso.
5. As solicitudes deberán tramitarse facendo uso do modelo de solicitude que aparece na páxina web:
http://agasp.xunta
, ou ben enviarse por correo á sede da Academia Galega de Seguridade Pública: avenida da Cultura, s/n, 36680 A Estrada, ao fax 986 59 09 88, ou poden presentarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Quinta.-Contido.
-Introdución.
-Reanimación cardiopulmonar básica RCP (recordo).
-Coñecemento teórico do Desa (recordo).
-Recollida de datos (Utstein). Mantemento do aparello (recordo).
-Exercicios prácticos.
* RCP básica.
* Práctica Desa.
* RCP + Desa (Megacode).
Sexta.-Relación de admitidos.
A relación de participantes admitidos para a realización dos cursos exporase no taboleiro de anuncios do Academia Galega de Seguridade Pública, sen prexuízo da oportuna notificación aos seleccionados con antelación suficiente ao inicio do curso. Tamén poden confirmar a súa admisión chamando ao teléfono 986 59 02 46 ou consultando a páxina web
http://agasp.xunta.es.
Sétima.-Asistencia.
É obrigatoria a asistencia e puntualidade a todas as actividades do curso. A falta de asistencia, mesmo cando sexa xustificada, a máis dun 10% das horas lectivas programadas determinará a cualificación de non apto no curso.
Oitava.-Certificado de aproveitamento.
Ao remate do curso entregaráselles un certificado de asistencia e aproveitamento a aquelas persoas que acrediten a súa asistencia continuada e superen as correspondentes probas de coñecementos.
Novena.-Modificacións.
A Academia Galega de Seguridade Pública poderá modificar o desenvolvemento dos cursos para adaptalos ás necesidades da Administración e ás continxencias que poidan xurdir.
A Estrada, 6 de novembro de 2007.
Carlos Suárez-Mira Rodríguez
Director xeral da Academia Galega
de Seguridade Pública
Ver referencia pdf "22200D011P030.PDF"